CELEX: 62012TN0137
Language: hu
Date: 2012-03-19 00:00:00
Title: T-137/12. sz. ügy: 2012. március 19-én benyújtott kereset — FunFactory kontra OHIM (vibrátor formáját ábrázoló térbeli védjegy)

2.6.2012   
            
            
               HU
            
            
               Az Európai Unió Hivatalos Lapja
            
            
               C 157/10
            
         2012. március 19-én benyújtott kereset — FunFactory kontra OHIM (vibrátor formáját ábrázoló térbeli védjegy)
   (T-137/12. sz. ügy)
   2012/C 157/17
   Az eljárás nyelve: német
   
      Felek
   
   
      Felperes: FunFactory GmbH (Bréma, Németország) (képviselő: K.-D. Franzen ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM negyedik fellebbezési tanácsának 2012. január 19-i határozatát (R 1436/2011-4. sz. ügy);
            
         
               —
            
            
               az alperest kötelezze a költségek — ideértve a fellebbezési eljárás során felmerült költségeket is — viselésére.
            
         
      Jogalapok és fontosabb érvek
   
   
      Az érintett közösségi védjegy: vibrátor formáját ábrázoló térbeli védjegy a 10. osztályba tartozó áruk vonatkozásában — 9 390 691. sz. védjegybejelentés.
   
      Az elbíráló határozata: az elbíráló a lajstromozást megtagadta.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009 rendelet 7. cikke (1) bekezdése b) pontjának megsértése, mivel a bejelentett védjegy alkalmas a megkülönböztetésre, és az eljárás tárgyát képező áruk tekintetében nem leíró jellegű; a 207/2009 rendelet 73. cikkének első mondatában foglalt indokolási kötelezettség megsértése és a meghallgatáshoz való jog biztosításának elmulasztása.